5. ทรัพย์สินที่ใช้ในการประกอบธุรกิจ

5.1 สำนักงาน

บริษัทใช้วิธีการเช่าพื้นที่ทำการสำนักงานใหญ่เพื่อประกอบธุรกิจ
โดยทำสัญญาเช่าพื้นที่ทำการสำนักงานใหญ่ ณ เลขที่ 25 อาคารอัลม่าลิงค์ ชั้น 9 ซอยชิดลม
ถนนเพลินจิต แขวงลุมพินี เขตปทุมวัน กรุงเทพมหานคร 10330 กับ บริษัท ลิงค์ เรียลเอสเตท
จำกัด และ บริษัท พัฒนาสินไทย จำกัด โดยมีรายละเอียดพื้นที่และอัตราค่าเช่าดังต่อไปนี้

+----------------+----------------+----------------+------------------+
| ชั้นที่            | พื้นที่            | ระยะเวลาการเช่า | อัตราค่าเช         |
|                |                |                | ่าอาคารและค่าบริการ |
|                | ( ตารางเมตร )  |                |                  |
|                |                |                | ( บาท / เดือน)    |
+----------------+----------------+----------------+------------------+
| 9              | 545            | 15 สิงหาคม 2551 | ปีที่ 1-2 อัตรา      |
|                |                | – 14 สิงหาคม    | 299,750 บาท      |
|                |                | 2554           |                  |
|                |                |                | ปีที่ 3 อัตรา        |
|                |                |                | 313,375 บาท      |
+----------------+----------------+----------------+------------------+

5.2 ที่ดินรอการพัฒนา

บริษัทได้ซื้อที่ดินรอการพัฒนา ตั้งอยู่ที่เขตบางรัก กรุงเทพมหานคร ในราคาทุนจำนวน 65.70
ล้านบาท โดยจ่ายเงินมัดจำในปี 2550 จำนวน 6 ล้านบาท และส่วนที่เหลือจำนวน 59.70
ล้านบาทจ่ายในปี 2551 ปัจจุบันบริษัทยังไม่ได้เริ่มดำเนินการส่วนงานพัฒนาอสังหาริมทรัพย์

ณ วันที่ 31 ธันวาคม 2552 บริษัทมีวงเงินตั๋วสัญญาใช้เงินกับสถาบันการเงินในประเทศแห่งหนึ่ง
จำนวนเงิน 40 ล้านบาท ค้ำประกันโดยที่ดินรอการพัฒนา
ซึ่งบริษัทได้จ่ายดอกเบี้ยในอัตราดอกเบี้ยร้อยละ MLR ต่อปี และในปี 2552
บริษัทมีรายได้จากการให้บุคคลภายนอกเช่าที่ดินดังกล่าว เป็นเงิน 1.37 ล้านบาท

5.3 สินทรัพย์อื่น

นอกเหนือจากสำนักงานของบริษัท ซึ่งใช้เป็นสถานที่ในการดำเนินธุรกิจของบริษัทแล้ว
บริษัทยังมีทรัพย์สินอื่นๆ ที่ใช้ในการประกอบธุรกิจ ประกอบด้วย สิ่งปลูกสร้าง
เครื่องจักรและเครื่องยนต์ เครื่องมือช่าง เครื่องตกแต่งและเครื่องใช้สำนักงาน
และยานพาหนะและอุปกรณ์ โดย ณ วันที่ 31 ธันวาคม 2552
มูลค่าตามบัญชีสุทธิของสินทรัพย์ดังกล่าว สามารถสรุปได้ ดังนี้

( หน่วย : พันบาท )

  ----------------------------- --------------- ----------------- ---------------
  รายละเอียด                     ราคาทุน          ค่าเสื่อมราคาสะสม    มูลค่าตามบัญชี

  สิ่งปลูกสร้าง                     751             626               125

  เครื่องจักรและเครื่องยนต์           42,692          28,162            14,530

  เครื่องมือช่าง                    18,330          8,390             9,940

  เครื่องตกแต่งและเครื่องใช้สำนักงาน   9,253           5,053             4,200

  ยานพาหนะและอุปกรณ์              6,662           4,749             1,913

  รวม                           77,688          46,980            30,708
  ----------------------------- --------------- ----------------- ---------------

บริษัทได้ทำสัญญาเช่าทางการเงินเพื่อซื้อรถยนต์และเครื่องถ่ายเอกสาร
โดยมีเงื่อนไขผ่อนชำระเป็นรายเดือน ระยะเวลา 24 - 48 เดือน โดย ณ วันที่ 31 ธันวาคม
2552 บริษัทคงเหลือผ่อนชำระรถยนต์เป็นจำนวน 3 คัน โดยผ่อนชำระอีก 6 งวด 1 คัน
อัตราเดือนละ 13,437 บาท, 43 งวด 2 คัน อัตราเดือนละ 18,884 บาท
และคงเหลือผ่อนชำระเครื่องถ่ายเอกสารจำนวน 2 เครื่อง โดยผ่อนชำระอีก 20 งวด
อัตราเดือนละ 11,384.80 บาท

5.4 นโยบายการลงทุนในบริษัทย่อยและบริษัทร่วม

ที่ประชุมคณะกรรมการบริษัท เมื่อวันที่ 15 พฤศจิกายน 2550
มีมติอนุมัติซื้อหุ้นสามัญของบริษัทหลักทรัพย์จัดการกองทุน สยาม ไนท์ ฟันด์ แมเนจเม้นท์ จำกัด
(ชื่อเดิม บริษัทหลักทรัพย์จัดการกองทุน ซีมิโก้ ไนท์ ฟันด์ แมเนจเม้นท์ จำกัด(SKFM))
ซึ่งเป็นบริษัทที่ดำเนินธุรกิจในฐานะบริษัทจัดการกองทุน โดยซื้อหุ้นสามัญจำนวน 51%
ของทุนจดทะเบียนซึ่งชำระแล้ว จากบริษัท ไนท์ เอเซีย จำกัด
ผู้ถือสิทธิในการซื้อหุ้นของบริษัทหลักทรัพย์จัดการกองทุน สยาม ไนท์ ฟันด์ แมเนจเม้นท์ จำกัด
จากบริษัทหลักทรัพย์ ซีมิโก้ จำกัด (มหาชน) และเมื่อวันที่ 18 มกราคม 2551
บริษัทได้มีการทำสัญญาซื้อขายหุ้นสามัญของบริษัทดังกล่าว ในราคาหุ้นละ 10.00 บาท จำนวน
1,019,993 หุ้น เป็นเงิน 10.20 ล้านบาท โดยจ่ายเงินมัดจำ ณ วันทำสัญญา จำนวน 1.02
ล้านบาท

เมื่อวันที่ 9 พฤษภาคม 2551
ที่ประชุมคณะกรรมการบริษัทมีมติให้ลดสัดส่วนการซื้อหุ้นสามัญของบริษัทดังกล่าว จากเดิมร้อยละ 51
คงเหลือร้อยละ 10 ของทุนจดทะเบียน หรือจำนวน 200,000 หุ้น ในราคาหุ้นละ 10.00 บาท
เป็นจำนวนเงิน 2 ล้านบาท ซึ่งเงินลงทุนในบริษัทดังกล่าวได้จัดประเภทเป็นเงินลงทุนทั่วไป

ต่อมาเมื่อวันที่ 29 พฤษภาคม 2552
ที่ประชุมคณะกรรมการบริษัทมีมติให้ซื้อหุ้นเพิ่มทุนของบริษัทดังกล่าว เป็นจำนวนเงิน 8 ล้านบาท
เพื่อรักษาสัดส่วนการถือหุ้นในสัดส่วนร้อยละ 10 ของทุนจดทะเบียน
โดยบริษัทดังกล่าวได้เรียกชำระเงินค่าหุ้นเพิ่มทุนเป็นจำนวนร้อยละ 25
ซึ่งบริษัทได้ชำระแล้วเมื่อวันที่ 5 มิถุนายน 2552 เป็นเงิน 2 ล้านบาท ณ วันที่ 31 ธันวาคม 2552
บริษัทดังกล่าวอยู่ระหว่างกำเนินการจดทะเบียนเพิ่มทุน
โดยบริษัทได้บันทึกการจ่ายเงินค่าหุ้นเพิ่มทุนดังกล่าวเป็นสินทรัพย์ไม่หมุนเวียนอื่น